ಕೆಬಿಸಿ ನಿರೂಪಣೆ ಒಪ್ಪಿಕೊಳ್ಳಲು ನಿಜವಾದ ಕಾರಣ ಬಿಚ್ಚಿಟ್ಟ ಬಿಗ್ ಬಿ

ಮುಂಬೈ: ಬಾಲಿವುಡ್ ಆಲ್ ಟೈಮ್ ಸ್ಟಾರ್ ಅಮಿತಾಬ್ ಬಚ್ಚನ್ ಅವರ ಕೌನ್ ಬನೇಗಾ ಕರೋಡ್‍ಪತಿ (ಕೆಬಿಸಿ) ನಿರೂಪಣೆಯನ್ನು ಒಪ್ಪಿಕೊಳ್ಳಲು ನಿಜವಾದ ಕಾರಣವನ್ನು ಬಿಚ್ಚಿಟ್ಟಿದ್ದಾರೆ.

ಕೆಬಿಸಿಯಲ್ಲಿ ಬಿಗ್ ಬಿ ವರ್ಚಸ್ಸು ನೋಡಿ ಹಲವಾರು ಜನ ಫಿದಾ ಆಗಿದ್ದಾರೆ. ಅವರ ಧ್ವನಿ ಪ್ರಶ್ನೆ ಕೇಳಬೇಕಾದರೆ ಅವರಿಗಿರುವ ಗಾಂಭೀರ್ಯತೆ ಜೀವನದಲ್ಲಿ ಸೋತೆ ಎಂದು ಹೇಳುವವರಿಗೆ ಅವರು ನೀಡುವ ಬೆಂಬಲ ಎಲ್ಲವನ್ನು ನೋಡಿ ಅಭಿಮಾನಿಗಳು ಮೆಚ್ಚುಗೆಯನ್ನು ವ್ಯಕ್ತಪಡಿಸುತ್ತಿದ್ದರು. ಈಗ ಕೆಬಿಸಿ 13 ಶೋ 1000 ಎಪಿಸೋಡ್‍ಗಳನ್ನು ಪೂರ್ಣಗೊಳಿಸಿದೆ. ಈ ಹಿನ್ನೆಲೆ ಕೌಟುಂಬಿಕ ಸಂಚಿಕೆಯನ್ನು ಮಾಡಲಾಗಿತ್ತು. ಇದನ್ನೂ ಓದಿ: ಭಾರತೀಯ ಮೂಲದ ಗಣಿತಜ್ಞನಿಗೆ ಸಿಪ್ರಿಯನ್ ಫೊಯಾಸ್ ಪ್ರಶಸ್ತಿ

ಈ ಹಿನ್ನೆಲೆ ಬಚ್ಚನ್ ಅವರ ಪುತ್ರಿ ಶ್ವೇತಾ ಬಚ್ಚನ್ ನಂದಾ ಮತ್ತು ಮೊಮ್ಮಗಳು ನವ್ಯಾ ನವೇಲಿ ನಂದಾ ಹಾಟ್ ಸೀಟ್‍ಗಳಲ್ಲಿದ್ದರೆ, ಹಿರಿಯ ನಟಿ ಜಯಾ ಬಚ್ಚನ್ ಅವರು ವೀಡಿಯೋ ಕಾನ್ಫರೆನ್ಸ್ ಮೂಲಕ ಫ್ಯಾಮ್-ಜಾಮ್ ನಲ್ಲಿ ಇವರ ಜೊತೆಗೆ ಸೇರಿದರು. ಈ ವೇಳೆ ಹಾಟ್ ಸೀಟ್‍ನಲ್ಲಿದ್ದ ಬಿಗ್ ಬಿ ಅವರ ಮಗಳು ಅವರಿಗೆ, ಈ ಶೋ ಹೇಗೆ ಅನಿಸಿತು ಎಂದು ಪ್ರಶ್ನಿಸಿದರು. ಅದಕ್ಕೆ ಬಿಗ್ ಬಿ ಉತ್ತರಿಸಿದರು.

View this post on Instagram

A post shared by Sony Entertainment Television (@sonytvofficial)

ಬಿಗ್ ಬಿ, ಈ ಶೋ ಪ್ರಾರಂಭವಾಗಿ 1000 ಎಪಿಸೋಡ್‍ಗಳಾಗಿದೆ. ಈ ಶೋ 2000ರಲ್ಲಿ ಶುರುವಾಗಿತ್ತು. ಆಗ ಹಲವು ಜನರು ನೀವು ಸಿನಿಮಾದಿಂದ ಟಿವಿ ಹೋಗುತ್ತಿದ್ದೀರಾ, ದೊಡ್ಡ ಪರದೆ ಯಿಂದ ಚಿಕ್ಕ ಪರದೆ ಹೋಗುತ್ತಿದ್ದೀರಾ? ನಿಮ್ಮ ಇಮೇಜ್ ಕಮ್ಮಿಯಾಗುತ್ತೆ ಎಂದು ಹೇಳಿದ್ದರು. ಈ ಹೆಜ್ಜೆ ನಿಮಗೆ ಕಷ್ಟ ಆಗುತ್ತೆ ಎಂದು ಹೇಳಿದ್ದರು. ಅದರಂತೆ ಸ್ವಲ್ಪ ದಿನ ಸಿನಿಮಾಗಳು ಸಹ ಬಂದಿರಲಿಲ್ಲ. ಆದರೆ ಈ ಶೋ ಟಿವಿಯಲ್ಲಿ ಬಂದಾಗ ಇಡೀ ಜಗತ್ತೆ ಬದಲಾಯಿತು ಎಂದು ನನಗೆ ಅನಿಸಿತ್ತು ಎಂದರು.

ಎಲ್ಲದಕ್ಕಿಂತ ನನಗೆ ತುಂಬಾ ಇಷ್ಟವಾದ ವಿಷಯವೆಂದರೆ ನಮ್ಮ ಶೋಗೆ ಬರುತ್ತಿದ್ದ ಸ್ಪರ್ಧಿಗಳು. ಅವರಿಂದ ನನಗೆ ಪ್ರತಿದಿನ ಒಂದೊಂದು ವಿಷಯಗಳನ್ನು ಕಲಿಯಲು ಸಿಗುತ್ತಿತ್ತು. ಅವರಿಂದ ನಾನು ತುಂಬಾ ವಿಷಯಗಳನ್ನು ಕಲಿತುಕೊಂಡಿದ್ದೇನೆ ಎಂದು ತಿಳಿಸಿದರು.

ಈ ವೇಳೆ ಕೆಬಿಸಿ ನಡೆದುಬಂದ ಆದಿಯನ್ನು ಶೋನಲ್ಲಿ ಪ್ರಸಾರ ಮಾಡಲಾಯಿತು. ಈ ವೀಡಿಯೋ ನೋಡಿ ಬಚ್ಚನ್ ಭಾವುಕರಾದರು. ಬಿಗ್ ಬಿ ಕೆಬಿಸಿ ನಿರೂಪಣೆಯನ್ನು ಮಾಡಿದ್ದು, ಅದರೊಂದಿಗೆ ಒಂದು ಅವಿನಾಭವ ಸಂಬಂಧ ಹೊಂದಿದ್ದಾರೆ. ಅದು ಅಲ್ಲದೇ ಕೆಬಿಸಿಯ ಸೀಸನ್ 3 ಶೋ ಅನ್ನು ಶಾರುಖ್ ಖಾನ್ ಅನ್ನು ಹೋಸ್ಟ್ ಮಾಡಿದರು. ಇದನ್ನೂ ಓದಿ: ಕೆಲವೊಮ್ಮೆ ಬಾಯಿ ತಪ್ಪಿ ಸತ್ಯ ಹೇಳುವ ಈಶ್ವರಪ್ಪಗೆ ಸಿಎಂ ಮೇಲೆ ನಂಬಿಕೆ ಇಲ್ಲ: ಸಿದ್ದರಾಮಯ್ಯ

ಕೌನ್ ಬನೇಗಾ ಕರೋಡ್ ಪತಿ ‘ಹೂ ವಾಂಟ್ಸ್ ಟು ಬಿ ಎ ಮಿಲಿಯನೇರ್’ ಶೀರ್ಷಿಕೆಯ ಬ್ರಿಟಿಷ್ ಟಿವಿ ಕಾರ್ಯಕ್ರಮವನ್ನು ಆಧರಿಸಿದ ಗೇಮ್ ಶೋ. 03 ಜುಲೈ 2000ರಲ್ಲಿ ಕೌನ್ ಬನೇಗಾ ಕರೋಡ್ ಪತಿ ಖಾಸಗಿ ಚಾನೆಲ್ ವೊಂದರಲ್ಲಿ ರಾತ್ರಿ 9 ಗಂಟೆಗೆ ಪ್ರಾರಂಭವಾಯಿತು. ಈ ಶೋ ಭಾರತದಲ್ಲಿ ಒಂದು ಹೊಸ ಪ್ರಾರಂಭಕ್ಕೆ ನಂದಿಯಾಗಿತ್ತು ಎಂದರೆ ತಪ್ಪಾಗುವುದಿಲ್ಲ.